**Ministru kabineta rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Projekts) izstrādāts saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. - 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Horvātija nonākusi sarežģītā situācijā, jo vienlaikus ar COVID-19 pandēmijas radīto krīzi, jārisina vairāku dabas katastrofu radītās sekas. 2020. gada 29. decembrī Horvātijas reģionu *Sisak-Moslavina* skāra 6,4 magnitūdas spēcīga zemestrīce. Zemestrīces rezultātā miruši 7 cilvēki. Vairāk nekā 28 cilvēki ir smagi ievainoti. Nodarīti apjomīgi zaudējumi infrastruktūrai, kā arī dzīvojamajām ēkām un izglītības iestādēm. Apgrūtināta autotransporta kustība uz visiem reģiona autoceļiem. Nepieciešams nodrošināt 1000-1500 pagaidu mobilās mājvietas cietušajiem iedzīvotājiem. Simtiem cietušie un bez pajumtes palikušie evakuēti uz skolu un militārajām telpām, bez izredzēm atgriezties mājvietās tuvākajā laikā, vai vispār. Arī 2021. gadā, laikā no 1.-10. janvārim, vairāki spēcīgi 3-5 magnitūdas stipri zemestrīces pēcgrūdieni skāra Horvātijas reģionu *Sisak-Moslavina*.Pēc 2020. gada 29. decembra zemestrīces, ar COVID-19 saslimušie pārvesti no vietējām slimnīcām uz galvaspilsētu Zagrebu. Nepieciešama pārtikas, ūdens un higiēnas kompleksu nodrošināšana ievainotajiem un bez pajumtes palikušajiem. Atbilstoša palīdzības sniegšana ir īpaši būtiska, ņemot vērā COVID-19 pandēmijas izplatību.Arī 2020. gada 22. martā Horvātijas galvaspilsētu Zagrebu satricināja 5,5 magnitūdas stipra zemestrīce, radot smagus bojājumus pilsētas kultūrvēsturiskajam mantojumam. Vairāki 10 cilvēku tika smagi ievainoti. 30 000 iedzīvotāju palika bez pajumtes. Tika nodarīti nopietni bojājumi vēsturiskajām ēkām, kas klasificētas kā kultūras mantojums, kā arī dzīvojamajām ēkām un infrastruktūrai. Kopumā tika bojātas 26 000 ēkas. Šī zemestrīces radītie kopējie tiešie zaudējumi bija 11 572 586 387 EUR.[[1]](#footnote-1)Līdz šim Horvātija jau saņēmusi materiālu atbalstu no Slovēnijas, Itālijas, Austrijas, Čehijas, Rumānijas, Bulgārijas, Slovākijas, Ungārijas, Grieķijas, Francijas Portugāles, Turcijas, Lietuvas, Zviedrijas, Vācijas un Somijas. Ņemot vērā pandēmijas izplatību, pārvietošanās ierobežojumus un attālumus, Horvātijas valdība šobrīd lūgusi valstis sniegt finansiālu palīdzību, kas iespējama veicot maksājumu oficiāli norādītā Horvātijas Nacionālās bankas Valsts kases kontā. 2021. gada 4. janvārī Ārlietu ministrija saņēmusi Horvātijas puses lūgumu sniegt tieši finansiālu palīdzību. (Arī Igaunija sniegts finansiālu atbalstu Horvātijai 50 000 EUR apmērā). Izvērtējot iespējas un COVID-19 pandēmijas ietekmi, Ārlietu ministrijas ieskatā efektīvākā palīdzības sniegšanas forma būtu finanšu pārskaitījuma 50 000 *euro* apmērā veikšana. Projekta mērķis ir nekavējoši atbalstīt zemestrīcē cietušos Horvātijas iedzīvotājus, kurus skārušas zemestrīces radītās sekas. Horvātija ir svarīga sadarbības partnere ES, NATO, kā arī starptautiskajās organizācijās. Horvātijas karavīri, stiprinot reģiona drošību un noturību, piedalās ASV vadītajā NATO paplašinātās klātbūtnes (eFP) kaujas grupā Polijā. Solidaritātes un atbalsta sniegšana Horvātijai šajā sarežģītajā situācijā uzskatāma par būtisku.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 50 000 | 0 | 0 | 0 | 0 | 0 |
| 2.1. valsts pamatbudžets | 0 | 50 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -50 000 | 0 | 0 | 0 | 0 | 0 |
| 3.1. valsts pamatbudžets | 0 | -50 000 | 0 | 0 | 0 | 0 | 0 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 50 000 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Plānots sniegt finansiālu atbalstu Horvātijai 50 000 *euro* apmērā. Minētā summa tiks izmantota, lai sniegtu finansiālu palīdzību, veicot pārskaitījumu 50 000 euro apmērā Horvātijas Nacionālās bankas, Horvātijas Republikas Valsts kases kontā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumus 50 000 *euro* apmērā sedz no valsts budžeta programmas 02.00.00 “Līdzekļi neparedzētiem gadījumiem” |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Ārlietu ministrs E. Rinkēvičs

Kārkliņa-Lurope, 67016279

Anete.Karklina-Lurope@mfa.gov.lv

1. Eiropas Komisija. EIROPAS PARLAMENTA UN PADOMES LĒMUMS par Eiropas Savienības Solidaritātes fonda izmantošanu, lai sniegtu palīdzību Horvātijai un Polijai saistībā ar dabas katastrofu un lai nodrošinātu avansa maksājumus Grieķijai, Horvātijai, Īrijai, Portugālei, Spānijai, Ungārijai un Vācijai saistībā ar liela mēroga sabiedrības veselības ārkārtas situāciju, 2.lp.

<https://ec.europa.eu/transparency/regdoc/rep/1/2020/LV/COM-2020-960-F1-LV-MAIN-PART-1.PDF> [↑](#footnote-ref-1)